section_heading: Dolazak nacista na vlast
paragraph_text: thumb|200px|[[nacističko spaljivanje knjiga|Spaljivanje knjiga na berlinskom Opernplatzu 10. svibnja 1933. godine. Tom su prilikom uništena djela židovskih autora, Instituta za seksualne znanosti i drugi radovi koji su se smatrali "nenjemačkima".]] Hitlerovim dolaskom na vlast 1933. godine položaj LGBT-ovaca bitno se mijenja. Homoseksualnost se nije uklapala u ideologiju nacionalsocijalizma jer lezbijke i gejevi ne sudjeluju u reprodukciji i uvećanju njemačke "više rase".Nazi persecution of homosexuals 1933-1945 (Nacistički progon homoseksualaca 1933. - 1945.), ushmm.org, pristupljeno 9. siječnja 2014. Kurt Hiller, voditelj Hirschfeldova Znanstveno-humanitarnog komiteta, bio je uhićen i poslan u koncentracijski logor.Nazism’s Pink Hell (Nacistički ružičasti pakao), Robert Biedron, auschwitz.org, pristupljeno 9. siječnja 2014. Dana 6. svibnja iste godine grupa studenata opustošila je Institut za seksualne znanosti i njegovu međunarodno poznatu knjižnicu koja je brojila oko 12 000 knjiga i 35 000 fotografija.Persecution of Homosexuals in the Third Reich (Progon homoseksualaca u Trećem Reichu), ushmm.org, pristupljeno 9. siječnja 2014. Četiri dana poslije, kao dio zloglasne kampanje spaljivanja knjiga, oko 20.000 knjiga i časopisa spaljeno je na berlinskom Opernplatzu.<ref>The Nazi Book-Burning (Nacističko spaljivanje knjiga), Ritchie, J.M.; The Modern Language Review 1988(83)3, str. 627-643. <ref>Cultural incineration: 80 years since Nazi book burnings (Kulturna incineracija: 80 godina od nacističke paleži knjiga), Marc Lüpke, dw.de, 16. svibnja 2013., pristupljeno 9. siječnja 2014. Gestapo je 1934. godine od svih policijskih postaja u zemlji tražio popis "svih koji su homoseksualno aktivni na bilo koji način", a samo je berlinska policija sastavila popis od oko 30 000 homoseksualaca. Časopis SS-a Das Schwarze Korps zahtijevao je smrtnu kaznu za homoseksualce.